kardosdrur/scandi-wiki huggingface dataset:
Melbourne Lufthavn

Melbourne Lufthavn , almindeligvis kendt som Tullamarine Airport, er den primære lufthavn, der betjener byen Melbourne i delstaten Victoria i Australien. Den åbnede i 1970 og erstattede den nærliggende Essendon Lufthavn. Melbourne Lufthavn er den primære internationale lufthavn af de fire lufthavne, der betjener Melbournes storbyområde, hvor den anden internationale lufthavn er Avalon Lufthavn.

Noter 

Lufthavne i Australien
Etableret i 1970
Nogat

Nogat er en 62 km lang flod, der er en deltagren af floden Wisła (Vistula) i det nordlige Polen. I modsætning til hovedfloden munder den ikke ud i Gdańsk-bugten, men snarere ud i Vistula-lagunen.

Nogat har sin oprindelse i nærheden af landsbyen Biała Góra som et forgrening af Wisła-floden. Kort efter løber flodn Liwa ud i Nogat. Derefter passerer floden Malbork og løber nordøst mod Elbląg (men når ikke byen). Nordvest for Elbląg løber Nogat ud i den sydvestlige del af Wisłabugten.

Floden lå i Kongeriget Polens krone indtil Polens første deling i 1772, hvor den blev annekteret af Preussen, og fra 1871 var den også en del af det Tyske Kejserrige. I mellemkrigstiden dannede Nogat grænsen mellem Tyskland og Fristaden Danzig (Gdańsk). Den blev igen en del af Polen efter Tysklands nederlag i Anden Verdenskrig i 1945.

Kilder og henvisninger 

Floder i Polen
Coats Group

Coats Group plc er en britisk multinational producent af sytråd, garn, osv. med hovedkvarter i Uxbridge, London. Virksomheden er verdens største producent af sytråd, og verden næststørste producent af lynlåse efter YKK. Virksomheden er registreret på London Stock Exchange og er en del af FTSE 250 Index.

Referencer 

Fremstillingsvirksomheder fra Storbritannien
Etableret i 1755
Cranswick plc

Cranswick plc er en britisk producent af kød og andre fødevarer. Virksomheden har hovedkvarter i Kingston upon Hull og er børsnoteret på London Stock Exchange. Produkterne omfatter svinekød, fjerkræ og færdigretter.
Cranswick blev etableret af Jim Bloom, Mike Field og tyve andre East Riding of Yorkshire-landmænd i 1974 under navnet Cranswick Mill.

Referencer 

Fødevarevirksomheder fra Storbritannien
Etableret i 1974
Imperial Brands

Imperial Brands plc (tidligere Imperial Tobacco Group plc) er en britisk multinational tobaksproducent med hovedkvarter i Bristol, England. Imperial Tobacco Company blev etableret i 1901 ved en fusion mellem 13 britiske tobaksproducenter.

Kilder 

Fremstillingsvirksomheder fra Storbritannien
Etableret i 1996
Airtel Africa

Airtel Africa plc er en multinational telekommunikationsvirksomhed og mobilbetalingsudbyder i 14 afrikanske lande. De udbyder forskellige telekommunikationsservices herunder mobiltelefoni og internet. Virksomheden blev etableret i 2010 ved et opkøb af Zain Africa foretaget af indiske Bharti Airtel.

Kilder 

Telekommunikationsvirksomheder fra Storbritannien
Etableret i 1998
Telekommunikationsvirksomheder fra Nederlandene
Halma plc

Halma plc er en britisk producent af sikkerhedsudstyr med hovedkvarter i Amersham, England. Udstyret benyttes til detektion af fare og livsbeskyttelse eksempelvis ved brand. It is listed on the London Stock Exchange and is a constituent of the FTSE 100 Index.
Virksomheden blev etableret i 1894 på Sri Lanka som The Nahalma Tea Estate Company Limited.

Referencer 

Fremstillingsvirksomheder fra Storbritannien
Etableret i 1894
Balfour Beatty

Balfour Beatty plc er en britisk multinational bygge- og anlægsvirksomhed, der især fokuserer på infrastruktur. I 2021 var det Storbritanniens største entreprenørvirksomhed.
Virksomheden blev etableret i 1909 af George Balfour og Andrew Beatty.

Referencer 

Etableret i 1909
Bygge-, konstruktions- og anlægsvirksomheder fra Storbritannien
John Wood Group

John Wood Group plc eller Wood er en britisk multinational ingeniør- og konsulentvirksomhed med hovedkvarter i Aberdeen, Skotland.
Virksomheden blev etableret af Ian Wood i 1982, som et spin-off fra JW Holdings, der er Skotlands største fiskerivirksomhed. I 1970'erne udvidede JW Holdings forretningsomfanget til energiservicevirksomhed i relation til Nordsøens olieindustri.

Referencer 

Virksomheder fra Skotland
Ingeniørvirksomheder fra Storbritannien
Etableret i 1982
Young's Seafood

Young's Seafood Ltd. er en britisk producent af frossen og frisk fisk og skaldyr, deres produkter udgør 40 % af den seafood, der konsumeres i Storbritannien hvert år. Virksomheden har hovedsæde i Grimsby, England. Det nuværende selskab blev etableret i 1999 ved en fusion mellem Young's og Bluecrest.

Referencer 

Fødevarevirksomheder fra Storbritannien
Etableret i 1805
MetLife

MetLife, Inc. er holdingselskab for Metropolitan Life Insurance Company, der er et amerikansk multinationalt forsikringsselskab. Deres forsikringsprodukter, hvor det vigtigste er livsforsikring, kan købes i 60 lande og de har 90 mio. kunder. Virksomheden blev etableret 24. marts 1868.

Referencer 

Forsikringsselskaber fra USA
Etableret i 1868
Love's Labor Lost (film)

Love's Labor Lost er en amerikansk animationsfilm fra 1920 af Vernon Stallings.

Referencer

Eksterne henvisninger 

 

Stumfilm fra USA
Amerikanske film fra 1920
Animationsfilm fra USA
Det største af alt

Det største af alt er en amerikansk stumfilm fra 1921 af Albert Parker.

Medvirkende 
 Norma Talmadge som Jennie Dobson
 Harrison Ford som Clifford Standish
 Montagu Love som Frederick Kent
 H. Cooper Cliffe som John Standish
 Ida Waterman som Mrs. Standish
 Michael M. Barnes som Bill Hennessey
 E.L. Fernandez som Overseer
 Frazer Coulter som Club Steward

Referencer

Eksterne henvisninger 

 

Stumfilm fra USA
Amerikanske film fra 1921
GKN

GKN Ltd er en britisk multinational producent af dele til bilindustrien og luftfartsindustrien. De har hovedkvarter i Redditch, England. Virksomheden var i flere årtier kendt som Guest, Keen and Nettlefolds, mens historien går tilbage til 1759. Siden 2018 har GKN været ejet af Melrose Industries.

Referencer 

Fremstillingsvirksomheder fra Storbritannien
Invertibel matrix

Indenfor lineær algebra har en matrix A egenskaben invertibel, hvis og kun hvis der eksisterer en matrix B således at:

hvor  er enhedsmatricen. I så fald kaldes  en invertibel matrix og  kaldes den inverse matrix til  og skrives . Det følger af definitionen at både  og  er kvadratiske matricer af samme dimension n×n.

En invertibel matrix kaldes også for en regulær matrix (eller en ikke-singulær matrix).
En kvadratisk matrix som ikke er invertibel kaldes for en singulær matrix  (eller en ikke-regulær matrix).

Ækvivalente egenskaber
At en n × n-matrix  er invertibel er ækvivalent med at:
 Determinanten af  ikke er nul, det  ≠ 0.
  har rang n.
 Ligningen  har kun den trivielle løsningen . Med andre ord, nulrummet består kun af nulvektoren.
 Den transponerede  er invertibel.
 Tallet 0 er ikke en egenværdi til .

Se også
 Gauss-elimination

Referencer

Matricer
Liwa (flod)

Liwa eller Liva er en flod i det nordlige Polen og en biflod til Nogat. Den største biflod til Liwa er Palemon-kanalen. I flodens øvre løb findes der talrige vandkraftværker. Liwas samlede længde er 118,5 km, og den største by ved floden er Kwidzyn.

Floder i Polen
Pâncota

Pâncota (ungarsk: Pankota) er en by i distriktet Arad, Crișana i Rumænien. Byen ligger 37 km fra distriktshovedstaden (Arad), i den centrale del af distriktet, i området mellem Arad-plateauet og Zărand-bjergene (del af Apusenibjergene). Byens administrative område er på 70,9 km². Byen administrerer en landsby, Măderat (Magyarád) og har  indbyggere.

Den første omtale i dokumenter af lokaliteten går tilbage til 1202-1203, hvor den var kendt som villa Pankota.

Historie 
Byens centrum blev hærget af angribere i flere omgange. Tyrkerne erobrede byen gentagne gange. I 1687 kom den under Habsburgerrigets administration, hvilket blev bekræftet ved Karlowitztraktaten i 1699.

Indtil 1918 var Pâncota en del af Det østrigske monarki, provinsen Ungarn; i Sankt Stefanskronens lande efter Kompromiset af 1867 i Kongeriget Ungarn.

Postkontoret blev åbnet i 1855. Ved Trianon-traktaten (1920) blev Arad-området henregnet til Rumænien (den Storrumænske Union).

Kilder og henvisninger 

Byer i distriktet Arad
Pecica

Pecica (rumænsk udtale: ˈpet͡ʃʲ.ka; }; ; /Pečka) er en by i distriktet Arad i Rumænien. I oldtiden var det en Daciansk fæstning kaldet Ziridava og er i dag et vigtigt arkæologisk sted. Den ligger lige nord for floden Mureş, 25 km vest for byen Arad, og fik byrettigheder i 2004. Dens administrative område strækker sig ind i Arad-plateauet. Byen administrerer tre landsbyer: Bodrogu Vechi (Óbodrog), Sederhat (Szederhát) og Turnu (Tornya).
Pecica har  indbyggere.

Historie 
På grund af de mange arkæologiske fund i området blev en vigtig historisk periode, kendt som , opkaldt efter bebyggelsen. Historien om lokaliteterne Pecica, Bodrogu Vechi, Sederhat og Turnu er tæt forbundet med de begivenheder, der har gjort hele Arad-plateauet til et betydningsfuldt område.

Den første dokumneterede omtale af lokaliteten går tilbage til 1335, hvor den var kendt som Petk. Sederhat blev først registreret i 1913, Turnu i 1333 under navnet Mok, mens Bodrogu Vechi blev registreret i 1422 under navnet Bodruch. Den har en kompleks politisk historie med perioder med Osmannisks styre, perioder med Habsburgermonarkiet, Kongeriget Ungarn og Kongeriget Rumænien. Efter Det østrig-ungarske kompromis i 1867 blev den en del af Kongeriget Ungarn inden for Østrig-Ungarn indtil Trianon-traktaten. Siden da har byen været en del af Rumænien.

Kilder og henvisninger 

Byer i distriktet Arad
Sted

Et sted er et afgrænset område eller en lokalitet (latin locus, græsk topos).

Ordet staðr  
Ordet sted har oprindelse i det norrøne ord staðr, som kan betyde sted eller område. Staðr var i modsætning til sted et hankønsord. 

Tilsvarende fandtes på gotiske staþs, oldengelsk stede, gammelsaksisk stedi og gammelhøjtysk stad.

Geografisk sted
I geografisk sammenhæng er et sted en del af et landskab, uanset om det er naturligt eller menneskeskabt. Et sted er et afgrænset område og har et navn. Betegnelsen sted kan anvendes om en by, en bydel, en bygd, en gård, et hus, en ø, en eng, osv.

Se også
 Toponymi - læren om stednavne
 Danske stednavne
 Navigation
 Rejse

Referencer
Geoagiu

Geoagiu (ungarsk: Gyógy-patak eller Diódi-patak) er en højre biflod til floden Mureș i Transsylvanien, Rumænien. Den løber ud i Mureș i byen Teiuş. Den er 49 km lang og har et afvandingsområde på 187 km2.

Floderne Tomești og Geoagel er bifloder fra venstre til Geoagiu.

Referencer 

Vandløb i Rumænien
Mil Morang

Mil Morang (født 15. september 2004) er en cykelrytter fra Luxembourg, der er på kontrakt hos .

Referencer

Eksterne henvisninger 
 
 

Mandlige cykelryttere fra Luxembourg
Tom Paquet

Tom Paquet (født 28. juni 2002 i Thionville) er en cykelrytter fra Luxembourg, der er på kontrakt hos .

Referencer

Eksterne henvisninger 

 

Mandlige cykelryttere fra Luxembourg
Alfred Grenaae

Alfred Grenaae (født 1. juni 2004 i Støvring) er en cykelrytter fra Danmark, der er på kontrakt hos .

Referencer

Eksterne henvisninger 
 
 

Personer fra Støvring
Mandlige cykelryttere fra Danmark
Sólbjørg Jakobsen

Sólbjørg Jakobsen (født 8. august 1991 i Thorshavn) er en dansk politiker. Hun blev som folketingskandidat for Liberal Alliance valgt ind ved Folketingsvalget 2022. Hun overtog posten som Liberal Alliances politiske ordfører fra partiformand Alex Vanopslagh i august 2023.

Jakobsen er født i Thorshavn i 1991. Hun studerede til cand.jur. på Aalborg Universitet fra 2011 til 2016. Hun har bopæl i Vestbjerg ved Aalborg, samboende kæreste og to børn.

Jakobsen var opstillet for partiet Venstre til kommunalvalget 2017 hvor hun fik 425 stemmer. Ved kommunalvalget 2021 øgede hun sit stemmetal til 731, men var da opstillet for Liberal Alliance.
I samme ombæringen var hun opstillet ved regionsrådsvalget 2021 og fik 445 stemmer.
I 2019 blev Jakobsen opstillet som spidskandidat, og ved Folketingsvalget 2022 fik hun 4.421 personlige stemmer i Nordjyllands Storkreds og vandt partiets eneste mandat i storkredsen.

For Liberal Alliance er Jakobsen beskæftigelsesordfører, færøerneordfører og ligestillingsordfører i Folketinget.

Referencer

Eksterne henvisninger 
 

Nuværende folketingsmedlemmer fra Liberal Alliance
Folketingsmedlemmer i 2020'erne
Personer fra Thorshavn
Sântana

Sântana (udtale: sɨnˈtana; ; ) er en by i det nordvestlige Rumænien, i distriktet Arad. Den fik byrettigheder i 2003 og administrerer en landsby, Caporal Alexa (Erdőskerek).
Sântana har  indbyggere.
Byen ligger på den nordlige del af Arad-plateauet, ca. 29 km fra distriktets hovedby, Arad.

Historie 
Den første dokumenterede omtale af lokaliteten under navnet Sântana er fra 1828. Bosættelsen er et resultat af den fortsatte udvikling af Comlăuș, en lokalitet, der allerede blev nævnt i 1334. Landsbyen Caporal Alexa blev nævnt i 1334, da den hed Kerecton. Indtil 1926 hed den Cherechiu, som stadig er dens hverdagsnavn.

Kilder og henvisninger 

Byer i distriktet Arad
Sebiş

Sebiș () er en by i distriktet Arad  i det vestlige Transsylvanien i Rumænien. Sebiș ligger 82 km fra distriktshovedstaden Aradog er et af de vigtigste bycentre i Crișul Alb-dalen. Den administrerer tre landsbyer: Donceni (Dancsfalva), Prunișor (Kertes) og Sălăjeni (Szelezsény). Dens område dækker 61,81 km² i det større Sebiș-bassin, som er en underenhed af Crișul Alb-bassinet.
Byen har  indbyggere.

Historie
Den første dokumenterede omtale af lokaliteten går tilbage til år 1552, mens Sebiș senere, i 1746, fik status som marked (). Donceni blev registreret i 1439, Prunișor i 1406 og Sălăjeni i 1574.

Indtil slutningen af det 18. århundrede havde Sebiș været under osmannisk besættelse og senere under habsburgsk administration.

Kilder og henvisninger

Byer i distriktet Arad
Noelle Mben

Isabelle Noelle Mben Mbediang (født 5. januar 1988) er en camerounsk håndboldspiller for Yenimahalle Bld. SK og det camerounske landshold.

Hun repræsenterede Cameroun ved verdensmesterskabet i håndbold for kvinder i 2017 i Tyskland.

Referencer 

Håndboldspillere fra Cameroun
Dean Village

Dean Village (fra dene, der betyder 'dyb dal') er en tidligere landsby umiddelbart nordvest for Edinburgh centrum i Skotland. Den er afgrænset af Belford Road mod syd og vest, Belgrave Crescent Gardens mod nord og Dean Bridge mod øst. Den var tidligere kendt som "Water of Leith Village", og den var et kendt møllebrugsområde i over 800 år. En overgang var der ikke mindre end 11 fungerende vandmøller i Dean Village, der alle blev drevet af floden Water of Leith.

Dean Village er en af de ældste landsbyer, der lå omkring den oprindelige Royal Burgh i Edinburgh. Landsbyen omtales som miller's village (møllernes landsby) i 1535 og i 1560 optræder den på kortet Siege of Leith. I Town Council Minutes fra 1585 bruges navnet Water of Leith som landsbyens navn. Termen 'Dean Village' refererede oprindeligt til en lille bebyggelse på toppen af Dean Path, nord for floden, der dannede Dean estate (et område der nu dækkes a Dean Cemetery).

Referencer

Eksterne henvisninger 

Edinburgh
Greenwich (Connecticut)

Greenwich, Connecticut er en by i det sydvestlige Fairfield County, Connecticut, USA. Ved folketællingen i 2020 havde byen en samlet befolkning på 63.518. Greenwich er den største by på Connecticuts Gold Coast og er hjemsted for mange finansielle servicevirksomheder. Greenwich er et hovedsamfund ("principal community") i området Bridgeport–Stamford–Norwalk–Danbury, som omfatter hele Fairfield County.

Greenwich er den sydligste og vestligste kommune i Connecticut såvel som i seksstatsregionen New England. Byen er opkaldt efter Greenwich, en bydel − en "royal borough" − i London i Storbritannien.

Referencer

Eksterne henvisninger 

Byer i Connecticut
Barøya

Barøya er en ø i Narvik kommune i Nordland. Øen ligger ved innløpet til Ofotfjorden og Efjorden. Øen har et areal på 13 km², og højeste punkt er Sørfjellet på 299 moh.

På nordvestsiden af Barøya ligger Barøy fyr.

På sydvestsiden af Barøya ligger skibsvraget fra skibet Evelyn Karin, som forliste i 1975. Vraget er synlig fra færgelinjen Bognes-Lødingen. Umiddelbart efter forliset kastede havet skibet på land. Rederiets forsikringsselskab fandt det for kompliceret at fjerne skibet, som derfor har blevet liggende på stedet.

Referencer 

Øer i Nordland
Miraklet på Manhattan

Miraklet på Manhattan (originaltitel: Miracle on 34th Street, oprindelig udgivet som The Big Heart i Storbritannien) er en amerikansk julefilm fra 1947 skrevet og instrueret af George Seaton og produceret af 20th Century Fox. Filmen er baseret på en historie af Valentine Davies. I filmens hovedroller er Maureen O'Hara, John Payne, Natalie Wood og Edmund Gwenn.

Filmen foregår mellem Thanksgiving Day og juledag in New York City og handler om en julemand i et stormagasin, der påstår, at han er den rigtige Julemand.

Filmen er en klassiker, der ofte vises som en juletradition i USA. Filmen blev nomineret the en Oscar for bedste film og er optaget i det amerikanske National Film Registry under Library of Congress for dens "kulturelle, historiske og æstetiske kvaliteter".

Referencer

Eksterne henvisninger 
 

Amerikanske film fra 1947
Engelsksprogede film
Komediefilm fra USA
Dramafilm fra USA
Fantasyfilm fra USA
Julefilm fra USA
August Macke

August Robert Ludwig Macke (født 3. januar 1887 i Meschede i Sauerland; død 26. september 1914 ved Souain-Perthes-lès-Hurlus i Champagne under 1. verdenskrig) var en tysk maler med tilknytning til ekspressionismen.

Til forældrenes ærgrelse forlod han 1904 som 17-årig skolen og begyndte at studere på kunstakademiet i Düsseldorf, som han forlod allerede i 1906, da han ikke mente at kunne lære mere dér. 
Læsning af Ju­li­us Mei­er-Grae­fes bog Im­pres­sio­nis­ten gav ham nye impulser, og understøttet af kunstmæcenen Bernhard Koehler kunne Macke rejse til Paris, hvor han blev bekendt med værker af Henri Matisse og andre fauvister. 

1909 giftede han sig med Elizabeth Gerhardt(de). Bryllupsrejsen gik via Schweiz til Paris og derfra til søen Tegernsee tæt ved München, hvor han 1910 mødte Franz Marc og gennem ham medlemmer af ​​"Der Blaue Reiter", til hvis almanak Macke bidrog med et kunstteoretisk bidrag Die Masken, "Maskerne".

Den sidste af sine fire rejser til Paris foretog Macke 1912 og besøgte da Sonja og Robert Delaunay. I ham fandt Macke en, der delte hans syn på kunst.
April 1914 tog han på en to-ugers rejse til Tunesien med Paul Klee og Louis Moilliet.
I august blev han indkaldt til krigen og faldt ved fronten i Frankrig efter nogle få uger, 27 år gammel.

Referencer

Eksterne henvisninger

  Wikiquote har citater af August Macke 
 Biografi hos Augustmacke.org
 Leben und Werk hos August-macke-haus.de
 August Macke af Vibeke Skov i Den Store Danske på lex.dk
 August Macke hos Britannica.com, Encyclopaedia Britannica 
 Biografi fra August-macke-haus.de via Archive.org (med årstal, tidslinje)
 August Macke – maleren med barnehjerte og barneøjne. Af Eva Maria Nielsen hos Pastoralcentret.dk

Personer fra Nordrhein-Westfalen
Malere fra Tyskland
Dansk Cykle Ring Ballerup

Dansk Cykle Ring Ballerup (DCR Ballerup) var en dansk cykelklub med base i Ballerup, og klubhus ved Ballerup Idrætsby. Klubben blev grundlagt i 1890, og var verdens næstældste. Klubben havde primært fokus på landevejscykling.

Fusion med Dansk Bicycle Club 
Den 1. maj 2022 blev DCR Ballerup fusioneret med Dansk Bicycle Club. DBC var stiftet i 1881, og var verdens ældste cykelklub. Ved fusionen blev det nye navn DBC Ballerup, og der skulle fokus på både bane- og landevejscykling.

Referencer 

Cykelklubber i Danmark
Sport i Ballerup
Etableret i 1890
Ophørt i 2022
Stakkels Dennis

Stakkels Dennis (originaltitel: Jabberwocky) er en britisk fantasy-komediefilm fra 1977 instrueret af Terry Gilliam.

Filmen handler om bødkerlærlingen Dennis (spillet af Michael Palin), der efter sin faders død har fået til opgave at jagte en frygtelig drage. Filmens engelske titel er taget fra vrøvledigtet "Jabberwocky" fra Lewis Carrolls børnebog Bag spejlet, om mødet mellem en ung dreng og et monster ved navn The Jabberwock.

Det er Gilliams debut som ene-instruktør efter at han i 1975 sammen med Terry Jones instruerede Monty Python and the Holy Grail. Stakkels Dennis modtog blandede anmeldelser.

Referencer

External links 
 

Britiske film fra 1977
Komediefilm fra Storbritannien
Fantasyfilm fra Storbritannien
Komediefilm fra Storbritannien
Film instrueret af Terry Gilliam
Schiffergesellschaft

Schiffergesellschaft er en restaurant i Lübeck, Tyskland. Den blev grundlagt i 1401 som en sømandsforening, der havde til huse bygning opført i teglstensgotik i Breite Straße.

Eksterne henvisninger 

Restauranter i Tyskland
Bygninger, konstruktioner og anlæg i Lübeck
Keegan-Michael Key

Keegan-Michael Key (født 22. marts 1971) er en amerikansk skuespiller, komiker, manuskriptforfatter og producer. Han er kendt for at være medskaber sammen med Jordan Peele på Comedy Centrals sketchserie Key & Peele (2012–2015).

Tidligt liv 
Key blev født i Southfield, Michigan, den 22. marts 1971,   som søn af en afroamerikansk far, Leroy McDuffie, og Carrie Herr, en kvinde af polsk og flamsk afstamning.   Han blev adopteret i en ung alder. Han blev opdraget som katolik, og fik en bachelor i "Fine Arts" i 1993, efterfulgt af en "Master of Fine Arts" i 1996.

Karriere

Key & Peele 

Key og Jordan Peele medvirkede i deres egen Comedy Central sketch-serie Key &amp; Peele, som begyndte at blive sendt den 31. januar 2012 og kørte i fem sæsoner indtil den 9. september 2015.  Serien følger adskillige karaktere spillet af de to skuespillere, i form af små sketches. Der fokuseres ofte på samfundsmæssige emner, såsom amerikansk kultur, etniske stereotyper, social akavethed osv.

Filmografi

Film

Television

Teater

Computerspil

Musikvideoer

Referencer

Eksterne henvisninger 

 

Polsk-amerikanere
Afroamerikanere
Skuespillere fra Michigan
Komikere
Politibælte

Et politibælte er et bælte, typisk af nylon eller læder, der bruges og bæres af politibetjente, fængselsbetjente og sikkerhedsvagter til at bære udstyr i en serie punge og lommer, så det er let tilgængeligt. Bæltet kan bruges til at bære en række genstande som bl.a. håndjern og pistoler.

Politibælter er blevet brugt siden begyndelsen af 1900-tallet i stedet for at bære udstyr i frakkelommer. De tidlige typer af bælter var udelukkende fremstillet i læder og med simple lommer som eksempelvis Sam Browne-bæltet. Der er dog også udfordringer forbundet med politibælte, da mængden af udstyr, der bæres i det, kan komme op og veje omkring 9 kg, hvilket begrænser bevægelsesfriheden for bæreren.

Blandt udstyr der kan være en del af en politiuniformen og bæres i et politibælte er håndjern, pistol, politistav, lommekniv, lommelygte, walkie-talkie eller andet radioudstyr, førstehjælpsudstyr, tasere og gummihandsker.

Bælter
Politiudstyr
Pengebælte

Et pengebælte er et bælte med mere eller mindre hemmelige lommer, der ofte bæres af turiste. Bæltet bruges som pung eller taske og gemmes under en bluse eller jakke for at beskytte værdigenstande fra lommetyve og røvere. 

Pengebælter kan have forskellig udformning. Nogle ligner et normalt bælte med skjulte lommer, mens andre mere ligner en bæltetaske. De lukkes typisk med en lynlås. 

De genstande der bæres i et pengebælte er typisk værdigenstande som pas, billetter, kørekort, betalingskort, kontanter og smykker.

Se også 
 Pengekat
 Bæltetaske
 Pung

Referencer

External links
 

Bælter
Tasker
Pengebeholdere